Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 281/14/8806	Košice, 14.8.2014
EEČ : 2-65-207-2014

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v čase od 19.00 hod. dňa 11. 04. 2014 do 08.00 hod. dňa 12. 04. 2014, nezisteným predmetom poškodil 3 ks plastových vonkajších dverí s výplňou, ktoré boli osadené na priemyselnej hale s popisným číslom 347 v katastri obce Bidovce, okres Košice - okolie, patriacej spoločnosti RPM Technologies s. r. o., so sídlom v obci XXXXX, okres Košice - okolie, čím uvedenej spoločnosti spôsobil škodu vo výške 581,58 €,

lebo obvinený nebol v čase činu pre nepríčetnosť trestne zodpovedný

Odôvodnenie:

	Uznesením povereného príslušníka OO PZ Bidovce sp. zn. ORP-444/BI-KS-2014 zo dňa 27. 05. 2014 bolo vznesené obvinenie XXXXX pre prečin poškodzovania cudzej veci podľa § 245 ods. 1 Trestného zákona na tom skutkovom základe ako je uvedené vo výrokovej časti tohto uznesenia.  

	Poverený policajt predložil dňa 01. 08. 2014 na tunajšiu prokuratúru vyšetrovací spis s návrhom na zastavenie trestného stíhania obv. XXXXX podľa § 215 ods. 1 písm. e/ Tr. poriadku.

	Po preskúmaní návrhu povereného policajta, ako aj samotného vyšetrovacieho spisu, som jeho návrh akceptoval.

V priebehu skráteného vyšetrovania bol vyšetrený duševný stav obv. XXXXX. Zo znaleckého posudku znalcov z odboru zdravotníctvo a farmácia, odvetvie psychiatria vyplýva, že obv. XXXXX trpí na ľahkú mentálnu retardáciu, ťažký typ, čo je chorobné zníženie intelektu - (IQ v rozmedzí 50 - 56). Pre tento stav je obvinený v stálej ambulantnej starostlivosti u ambulantného psychiatra. Obvinený v čase spáchania trestného činu nebol schopný pre chorobne znížený intelekt (IQ v rozmedzí 50 - 56) rozpoznať protiprávnosť svojho konania a nebol schopný svoje konanie ovládať. Jeho rozpoznávacia schopnosť, ako aj jeho ovládacia schopnosť boli u neho  v čase spáchania trestného činu úplne vymiznuté. Nakoľko obvinený je mentálne retardovaný, nie je schopný chápať zmysel trestného konania.

Ochranné liečenie nie je znalcami navrhnuté, pretože znížený intelekt je stav stály, trvalý, liečbou neovplyvniteľný a teda ochranné psychiatrické liečenie by nesplnilo svoj účel.

Podľa § 23 Tr. zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e/ Tr. poriadku, prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

Poukazujúc na vyššie uvedené bolo potrebné podľa § 215 ods. 1 písm. e/ Tr. poriadku zastaviť trestné stíhanie vedené proti obvinenému XXXXX        za vyššie uvedený prečin, pretože nebol v čase činu pre nepríčetnosť trestne zodpovedný. 

Vzhľadom k tomu bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor